**מזמור חג המולד של החבובות** (באנגלית: **The Muppet Christmas Carol**) הוא סרט קולנוע קומי-מוזיקלי משנת 1992. זהו הסרט הרביעי של החבובות, והסרט הראשון שהופק לאחר מותו של ג'ים הנסון. הסרט בוים על ידי בריאן הנסון, והתבסס על הספר "מזמור חג המולד" של צ'ארלס דיקנס. הסרט הוקדש לזכרם של ג'ים הנסון וריצ'רד האנט שנפטרו לפני הפצת הסרט.

עלילת הסרט
----------

בגרסה זו, את סיפור חג המולד מספר צ'ארלס דיקנס (גונזו הגדול) בעזרתו של ריזו העכברוש. זה היה חג המולד במאה ה-19 בלונדון. אבנעזר סקרוג' (מייקל קיין) הוא זקן ממורמר שעבודתו היא הלוואת כסף. הוא מתבונן בבוז על הדברים שמסמלים את חג המולד, ומסרב לבקר את משפחתו ואחיינו פרד (סטיבן מקינטוש) בארוחת החג, בנוסף הוא מסרב לתרום לשני האדונים (בנזן וביקר) כדי לתת ארוחות חג לעניים, סקרוג' אמר להם שאם העניים ימותו, הם יצמצמו את האוכלוסייה. בוב קרצ'יט (קרמיט הצפרדע), העובד של סקרוג', ניסה לשכנע את סקרוג' לתת לו יום חופש בשל חג המולד וחוסר לקוחות במשרד, סקרוג' הסכים וכאשר הוא עזב את המשרד בוב החליק בשלג ונהנה.

בערב כשחזר לביתו, סקרוג' מצא את עצמו פנים אל פנים עם הרוחות הרעות של חברי עסקיו, ג'ייקוב ורוברט מארלי (סטטלר ווולדורף) והם אמרו לו שעכשיו הוא מוכרח לבלות את שארית חייו בסחיבת שלשלאות כבדות, מפני שחי חיים חמדניים. הם הזהירו את סקרוג' שהוא יסבול תוצאות אפילו יותר גרועות אם לא ישנה את דרכיו, והם חזו שירדפו אותו שלוש רוחות שיעזרו וידריכו אותו.

הרוח הראשונה היא רוח חג המולד של העבר (בקולה של ג'סיקה פוקס), רוח דמוית ילדה שמראה לסקרוג' את עברו בסביבות זמן חג המולד. סקרוג' זכר את ימיו בבית הספר ואת חבריו לכיתה, כמו כן הוא נזכר בעבודה כאיש עסקים עם פוזיוויג (פוזי הדוב), בפגישה עם בל (מרדית' בראון) שהתאהבה בו, ובפרידה ממנה אשר בעקבות כך סקרוג' החל להיות אובססיבי בקשר להתעשרות שלו.

הרוח השנייה היא רוח חג המולד של ההווה, רוח דמוית איש שמן עם זקן שמראה לסקרוג' את האושר של האנשים שמסביבו בחג המולד. בין אנשים אלו מופיע אחיינו פרד, שצוחק על סקרוג' יחד עם משפחתו. בנוסף רואה סקרוג' את משפחתו של בוב קרצ'יט, אשתו אמילי (מיס פיגי) וילדיו בטינה ובלינדה החזירות ופיטר הצפרדע, אשר נהנים מארוחת החג אף על שבקושי מצליחה לשרוד עם השכר המועט שסקרוג' משלם לו. סקרוג' נרגש כאשר הוא רואה את בנו החולה של בוב, טים הקטן (רובין הצפרדע), שנהנה מחג המולד, ומבין שטים לא יחיה עוד זמן רב.

הרוח השלישית היא רוח חג המולד של העתיד, רוח שקטה דמוית מלאך המוות שמביא את סקרוג' למשפחתו של בוב וסקרוג' גילה שטים הקטן מת ומשפחתו נורא עצובה, כמו כן ראה סקרוג' שאנשי העסקים המקומיים באו ללוויה של מישהו רק בגלל האוכל, ואת עוזרי הבית שלו שגנבו את הבגדים שישן איתם. כאשר הוא הם הגיעו לבית הקברות, הראתה הרוח לסקרוג' את הקבר, סקרוג' הופתע לראות את שמו על הקבר וביקש בבכי מהרוח שתחזיר אותו.

בבוקר, סקרוג' התעורר פתאום ביום חג המולד וגילה שכל הרוחות שביקרו אותו היו חלק מחלום שחלם בלילה אחד. הוא לבש את בגדיו ותרם מלא כסף לאדונים ולנזקקים וגם בעזרתו של בין הארנב הוא קנה תרנגול הודו ענק למשפחתו של בוב. כשהגיע לביתו של בוב קרצ'יט הוא אמר לו שיעלה את משכורתו וישלם את המשכנתה על ביתו. הסרט מסתיים שסקרוג' אהב את חג המולד, ויחד עם טים הקטן וכל המשפחה ערכו ארוחה גדולה וחגגו ביחד עם כל אנשי העיר שבאו לביתו של בוב, וסקרוג' הפך להיות אב שני לטים הקטן החי שנהיה בריא ושלם.

קישורים חיצוניים
----------------

* 

* אתר האינטרנט הרשמי של מזמור חג המולד של החבובות

* "מזמור חג המולד של החבובות", במסד הנתונים הקולנועיים IMDb (באנגלית)

* "מזמור חג המולד של החבובות", באתר AllMovie (באנגלית)

* "מזמור חג המולד של החבובות", באתר Rotten Tomatoes (באנגלית)

* "מזמור חג המולד של החבובות", באתר Box Office Mojo (באנגלית)

* "מזמור חג המולד של החבובות", באתר Metacritic (באנגלית)

* "מזמור חג המולד של החבובות", תסריט הסרט באתר Scripts.com (באנגלית)

* "מזמור חג המולד של החבובות", באתר דיסני+ סרטים (באנגלית)

* "מזמור חג המולד של החבובות", באתר Hulu סרטים (באנגלית)

* "מזמור חג המולד של החבובות", במסד הנתונים הקולנועיים KinoPoisk (ברוסית)

| ג'ים הנסון |
| --- |
| סדרות טלוויזיה | רחוב סומסום (1969-רץ) • החבובות (1976-1981) • הפרוגלים (1983-1987) • חבובוטף (1984-1991) • סיפורי עמים (1987-1988) • חבובוטף (2018-2022) |
| סרטים | החבובות - הסרט (1979) • תעלול החבובות הגדול (1981) • הקריסטל האפל (1982) • החבובות כובשות את מנהטן (1984) • המבוך (1986) • מזמור חג המולד של החבובות (1992) • החבובות באי המטמון (1996) • החבובות בחלל (1999) • שנות הביצה של קרמיט (2002) • החבובות בארץ עוץ (2005) • החבובות (2011) • החבובות - מבוקשות (2014) • החבובות: האחוזה הרדופה (2021) |
| החבובות |
| דמויות מרכזיות | קרמיט • מיס פיגי • פוזי הדוב • גונזו • סקוטר • רולף הכלב • חיה • הטבח השוודי • סטטלר ווולדורף • דמויות נוספות |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 54b20d25-71ce-3298-8dcd-66b009a5df4b
* MusicBrainz work: ef9b0cbc-b93e-4676-834d-9ae35df03ad2

 |